Diari Oficial de la Generalitat Valenciana


Sumari del DOGV 7268, del 07-05-2014 (2014/3880)

RESOLUCIÓ de 16 d'abril de 2014, del conseller d'Economia, Indústria, Turisme i Ocupació, per la qual s'atorga la declaració de festa d'interés turístic provincial de la Comunitat Valenciana a les Festes de l'Edat Mitjana en honor a sant Josep de Villena.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3880


Data del document
:   16-04-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Villena
    * cultura popular

RESOLUCIÓ de 16 d'abril de 2014, del conseller d'Economia, Indústria, Turisme i Ocupació, per la qual s'atorga la declaració de festa d'interés turístic provincial de la Comunitat Valenciana a les Festes de l'Edat Mitjana en honor a sant Josep de Villena. [2014/3880]  
Vista la sol·licitud presentada per l'Ajuntament de Villena de data 5 de febrer de 2014, en què insta la declaració de festa d'interés turístic de la Comunitat Valenciana per a les celebracions constitutives de les Festes de l'Edat Mitjana en honor a sant Josep de Villena.  
Després de l'estudi de la documentació que es troba en esta conselleria i vista la proposta de resolució del director general de Turisme de data 15 d'abril de 2014, per mitjà de la qual es proposa resoldre favorablement la concessió de la distinció mencionada, de conformitat amb el que disposen els articles 3.1.c, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de Festa d'Interés Turístic Provincial de la Comunitat Valenciana a les celebracions que constituïxen les Festes de l'Edat Mitjana en honor a sant Josep de Villena (València).  
  
Segon  
Amb data de la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, secció primera: festes d'interés turístic.  
  
Contra la present resolució, que posa fi a la via administrativa, podrà interposar-se potestativament un recurs de reposició davant de l'òrgan que ha dictat l'acte en el termini d'un mes comptat des de l'endemà de publicar-se, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar un recurs contenciós administratiu davant del Jutjat Contenciós Administratiu de València dins del termini de dos mesos comptats des de l'endemà de publicar-se, d'acord amb el que establixen els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 16 d'abril de 2014.- El conseller d'Economia, Indústria, Turisme i Ocupació: Máximo Buch Torralva.